શિક્ષણ બોર્ડના સત્તાવાળાઓએ ઓગસ્ટ અને સપ્ટેમ્બર દરમિયાન હાથ ધરેલી ઉત્તરવહીની ચકાસણીની કાર્યવાહીમાં માકર્સની ગણતરીમાં ગોટાળો કરનારા શિક્ષકો અને સમીક્ષકોને બોલાવવામાં આવ્યા હતા અને ગણતરીમાં ૧૦ થી વધુ માર્કની ભુલ કરનારા શિક્ષકો અને સમીક્ષકોને બિલ દીઠ ૧૦૦ના હિસાબે રૂપિયા ૧૦૦૦ કે તેથી વધુની દંડની સજા ફટકારી હતી, જેમાં ધોરણ-૧ર સાયન્સના વિવિધ વિષયની ઉત્તરવહીની ચકાસણીમાં સરવાળા-માકર્સનું ટોટલ કરવામાં ભુલ કરનારા ૪૧૭ શિક્ષક અને સમીક્ષકોને છ લાખનો દંડ કર્યો હતો.